S-406/2010

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 18. maí 2010 „á hendur R-kk-þgf B-kk-þgf B-kk-þgf, Sundlaugavegi 12, Reykjavík, fyrir eftirtalin umferðarlagabrot í Reykjavík á árinu 2010, nema annað sé tekið fram, með því að hafa:

I

Þriðjudaginn 6. október 2009 ekið bifreiðinni OV-316 sviptur ökurétti austur Bústaðaveg við Veðurstofuna þar sem lögregla stöðvaði aksturinn.

II

Aðfaranótt föstudagsins 1. janúar ekið bifreiðinni UT-793 sviptur ökurétti og óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 280 ng/ml og tetrahýdrókannabínól 1,6 ng/ml) vestur Sundlaugaveg og norður Laugarnesveg uns lögregla stöðvaði aksturinn skömmu síðar.

III

Að kvöldi sunnudagsins 3. janúar ekið sömu bifreið sviptur ökurétti og óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 625 ng/ml) austur Njálsgötu, suður Barónsstíg og vestur Bergþórugötu uns lögreglan stöðvaði aksturinn á móts við hús nr. 37 við þá götu.

IV

Aðfaranótt föstudagsins 15. janúar, í Kópavogi, ekið sömu bifreið sviptur ökurétti og óhæfur um að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín 235 ng/ml, nítrazepam 60 ng/ml og zolpidem 105 ng/ml) vestur Fífuhvammsveg við Versali uns lögregla stöðvaði aksturinn skömmu síðar.

V

Aðfaranótt þriðjudagsins 19. janúar ekið sömu bifreið sviptur ökurétti frá Fannarfelli uns lögregla stöðvaði aksturinn á Norðurfelli.

VI

Að kvöldi sunnudagsins 14. febrúar, á Akureyri ekið sömu bifreið sviptur ökurétti og óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 205 ng/ml og tetrahýdrókannabínól 2,3 ng/ml) norður Glerárgötu uns lögregla stöðvaði aksturinn skömmu síðar á Borgarbraut.

Teljast brot í öllum liðum varða við 1. mgr. 48. gr., en brot í liðum II, III, IV og VI auk þess við 1. og 2. mgr. 45. gr. a. og brot í IV lið auk þess við 1. og 2. mgr. 44. gr., allt sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.“

Hinn 19. október sl. var málið nr. S-678/2010 þingfest og sameinað máli þessu, en þar er ákærða gefin að sök, með ákæru útgefinni af lögreglustjóranum í Reykjavík 12. október sl., eftirtalin umferðar-, fíkniefna-, og hegningarlagabrot:

I

Umferðarlagabrot á árinu 2010 með því að hafa:

1. Að morgni sunnudagsins 4. júlí ekið bifreiðinni UT-793 sviptur ökurétti og óhæfur um að stjórna henni örugglega vegna áhrifa ávana- og fíkniefna (amfetamín í blóði 110 ng/ml) austur Kirkjubraut á Akranesi, við Stekkjarholt, uns lögregla stöðvaði aksturinn skömmu síðar á Stekkjarholti.

2. Þriðjudaginn 31. ágúst ekið bifreiðinni YT-410 sviptur ökurétti austur Kötlufell í Reykjavík uns lögregla stöðvaði aksturinn skömmu síðar.

II

Fíkniefnalagabrot með því að hafa þriðjudaginn 10. nóvember 2009 á heimili sínu Sundlaugavegi 12, Reykjavík, og í bifreiðinni UT-793, sem var í bifreiðastæði fyrir utan heimilið, haft í sínum vörslum 35,39 g af amfetamíni, 2,91 g af kókaíni og 18,61 g af kannabisefnum sem lagt var hald á.

III

Hegningarlagabrot, hylmingu, með því að hafa í sama skipti og greinir í kafla II haft í vörslum sínum, á heimili sínu að Sundlaugavegi 12, Dell tölvu og Dell skjá sem reyndist vera þýfi úr innbrotum.

Eru brot í kafla I í báðum töluliðum talin varða við 1. mgr. 48. gr., en brot í tölulið 1 auk þess við 1. og 2. mgr. 45. gr. a., allt sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006, brot í kafla II við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001 og loks brot í kafla III við 254. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006, og jafnframt að framangreind fíkniefni, sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Í þinghaldinu hinn 17. október sl. neitaði ákærði sök vegna ákæruliðar III í ákærunni frá 12. október 2010. Í framhaldi af því og skýringum ákærða lýsti sækjandi því yfir að hann félli frá þeim ákærulið.

Farið var með mál þetta samkvæmt 1. mgr. 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Samkvæmt fyrirliggjandi sakavottorði á ákærði að baki allnokkurn sakaferil er nær allt aftur til ársins 1996. Frá þeim tíma og til loka ársins 2008 hefur hann fimm sinnum hlotið dóma og sex sinnum gengist undir að greiða sektir samkvæmt lögreglustjórasáttum eða viðurlagaákvörðunum vegna líkamsárása, þjófnaðar, eignaspjalla, fíkniefnabrota og umferðarlagabrota. Þá gekkst ákærði, með lögreglustjórasátt hinn 26. janúar sl., undir að greiða sekt vegna fíkniefnabrots og loks var honum, með dómi uppkveðnum 6. maí sl., gert að sæta 60 daga fangelsi, skilorðsbundið í 3 ár, fyrir brot gegn valdstjórninni. Hluti þeirra brota sem ákærði hefur nú verið sakfelldur fyrir var framinn fyrir uppkvaðningu tveggja síðastgreindu refsiákvarðananna og verður refsing ákærða að því leyti ákveðin með vísan til 78. gr. almennra hegningarlaga. Með vísan til eðlis þeirra brota sem ákærði hefur nú verið sakfelldur fyrir, og með vísan til 60. gr. almennra hegningarlaga, þykir ekki ástæða til að hagga við skilorði dómsins frá 6. maí sl. Teljast brot ákærða gegn 1. og 2. mgr. 45. a og 1. og 2. mgr. 44. gr. umferðarlaga ítrekuð þriðja sinni. Að þessu virtu, skýrri játningu ákærða og einnig með vísan til 77. gr. almennra hegningarlaga, þykir refsing ákærða hæfilega ákveðin fangelsi í 6 mánuði.

Áréttuð er ævilöng ökuréttarsvipting ákærða.

Upptæk eru gerð 35,39 g af amfetamíni, 2,91 g af kókaíni og 18,61 g af kannabisefnum.

Ákærði greiði 648.541 krónu í útlagðan sakarkostnað samkvæmt yfirliti lögreglustjóra og 25.100 króna þóknun verjanda síns, V-kk-ef H. V-kk-ef hrl., við rannsókn málsins.

Á-kk-nf M-kk-nf héraðsdómari kveður upp dóm þennan.

D ó m s o r ð :

Ákærði, R-kk-nf B-kk-nf B-kk-nf, sæti fangelsi í 6 mánuði.

Ákærði er sviptur ökurétti ævilangt.

Upptæk eru gerð 35,39 g af amfetamíni, 2,91 g af kókaíni og 18,61 g af kannabisefnum.

Ákærði greiði 673.641 krónu í sakarkostnað, þar með talda 25.100 króna þóknun verjanda síns, V-kk-ef H. V-kk-ef hrl., við rannsókn málsins.

Á-kk-nf M-kk-nf